Dit is duidelik dat Martin geliefd was onder sy vriende en die motorfietsongeluk wat sy lewe geëis het, was ’n groot skok vir sy vriende en familie.
Tydens ’n gesprek met Mulder op 3 September het hy elke oomblik van die ongeluk – soos dit voor sy oë op die pad tussen Aliwal-Noord en Burgersdorp afgespeel het – woord vir woord oorvertel.
Die Saterdagoggend het hulle na die Bosbokmotorfietssaamtrek op Aliwal-Noord gery. Om ongeveer 14:45 het hulle weer vertrek na Middelburg en sowat ’n driekwartuur later het die ongeluk plaasgevind.